CELEX: 62015CN0378
Language: hr
Date: 2015-07-16 00:00:00
Title: Predmet C-378/15: Zahtjev za prethodnu odluku koji je 16. srpnja 2015. uputio Commissione Tributaria Regionale di Roma (Italija) – Mercedes Benz Italia SpA protiv Agenzia delle Entrate Direzione Provinciale Roma 3

12.10.2015   
            
            
               HR
            
            
               Službeni list Europske unije
            
            
               C 337/4
            
         Zahtjev za prethodnu odluku koji je 16. srpnja 2015. uputio Commissione Tributaria Regionale di Roma (Italija) – Mercedes Benz Italia SpA protiv Agenzia delle Entrate Direzione Provinciale Roma 3
   (Predmet C-378/15)
   (2015/C 337/05)
   Jezik postupka: talijanski
   
      Sud koji je uputio zahtjev
   
   Commissione Tributaria Regionale di Roma
   
      Stranke glavnog postupka
   
   
      Tužitelj: Mercedes Benz Italia SpA
   
      Tuženik: Agenzia delle Entrate Direzione Provinciale Roma 3
   
      Prethodna pitanja
   
   U svrhu korištenja prava na odbitak, je li protivno tumačenju članaka 168., 173., 174. i 175. Direktive 2006/112/EZ (1), koja se temelji na načelima proporcionalnosti, učinkovitosti i neutralnosti, kako su propisani pravom Unije, talijansko zakonodavstvo (preciznije članak 19. stavak 5. i članak 19-bis Dekreta predsjednika republike br. 633/1972) i praksa nacionalne porezne uprave, koji nalažu da se i utvrđenje tzv. sporednih transakcija provede na temelju godišnjeg prometa subjekta, da pritom nije propisana metoda izračuna koja bi se temeljila na sadržaju i stvarnoj namjeni stjecanja, i koja bi objektivno odražavala stvarni udio troškova koji se može pripisati svakoj transakciji – oporezovanoj i neoporezovanoj – koju je izvršio porezni obveznik.
   
      (1)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL, posebno izdanje na hrvatskom jeziku, poglavlje 9., svezak 1., str 120.)